OpenLLM-France/wikimedia huggingface dataset:
# Phalacrocoracidae

Phalacrocoracidae Suliformes ordenako itsas-hegaztien familia bat da. Ur azpian harrapatzen dituzten arrainez elikatzen dira. Batez ere hankekin bultzatzen dira; minutu batez baino gehiagoz urperatu daitezke, eta 10 metro inguruko sakonerara iristen dira. Uretako hegazti gehienen lumak ez bezala, familiako kideen lumak ez dira erabat iragazgaitzak, eta, horri esker, erraz hondoratu eta urpean igeri egin dezakete. Behin lehortutakoan, hegoak zabaltzen dituzte lehortzeko. Gainera, aireko zakuen bolumena erregulatzen dute.
Familiako kiderik ezagunenak ubarroiak (Phalacrocorax generokoak) dira.

## Taxonomia

Familiak hiru genero hartzen ditu bere barnean:
* Microcarbo
* Phalacrocorax
* Leucocarbo

## Erreferentziak

* ↑ Siegal-Causey, D., 1988. Phylogeny of the Phalacrocoracidae. Condor, 90 (3), 885-905.
* ↑ Kennedy, M.; Spencer, H.G. (2014). "Classification of the cormorants of the world". Molecular Phylogenetics and Evolution. 79: 249–257
* ↑ Frank Gill y David Donsker. Hamerkop, Shoebill, pelicans, boobies & cormorants. IOC World Bird List versión 6.1.

## Kanpo estekak

* Datuak: Q3901247
* Multimedia: Phalacrocoracidae / Q3901247
* Espezieak: Phalacrocoracidae
# Ptolomeo V.a

Ptolomeo V.a Epifanes (k.a. 210-181), Egiptoko errege izan zen 14 urtetatik.
Ptolomeo V.aren zigilua:
Antioko IV.a eta Filipo V.a errege mazedoniarrek eraso egin zioten. Erroma laguntzera joan zitzaion, baina esku-hartze hau Egiptoren etorkizunerako zorigaiztokoa izan zen.
* Datuak: Q39957
* Multimedia: Ptolemy V / Q39957
# Ptolomeo XIV.a

Ptolomeo XIV.a Teos Filopator II.a (K.a. 59 inguru-K.a. 44), Antzinako Egiptoko Ptolomeotar dinastiako faraoi bat izan zen K.a. 47 eta K.a. 44 bitartean.

## Biografia

Ptolomeo XII.a Auletesen semea eta Kleopatra VII.a ospetsuaren eta Ptolomeo XIII.a Teos Filopator I.aren neba-anaia zen.
Kleopatrarekin batera, elkargobernari bezala izendatua izan zen euren anaia Ptolomeo XIII.a Alexandrian, Julio Zesarren aurka izan zuen gerran hil ondoren, honek, Kleopatrari laguntzea nahiago izan zuelarik. Bere arrebarekin ezkondua, honek Erromara eginiko lehen bidaian lagundu zion, Zesarrekin batera, K.a. 46an.
Zesar Erroman erahila izan (K.a. 44ko martxoak 15) eta gutxira hil zen Ptolomeo XIV.a, bere arreba, Zesarren heriotzaren ondoren Egiptora itzuli ondoren, nork, ustez, pozoitu egin zuen, tronuan, Zesarrekin izan zuen semeagatik, Ptolomeo XV.a Zesariongatik ordezkatzeko.
* Datuak: Q40017
* Multimedia: Ptolemy XIV / Q40017
# Ptolomeo IV.a

Ptolomeo IV.a Filopator (antzinako grezieraz: Πτολεμαίος Φιλοπάτωρ) Antzinako Egiptoko ptolomeotar dinastiako faraoi bat izan zen, K.a. 222 eta K.a. 204 bitartean gobernatu zuena.

## Biografia

Ptolomeo III.a Egiptokoa eta Berenize III.a Zirenekoaren semea. Magas izeneko anaia bat zuen honen aldekoekin batera hil zuena tronura errazago heldu ahal izateko. Bere arreba Arsinoe III.arekin ezkondu zen.
Bere erregealdian erresumaren gobernuan modu kaltegarrian eragin zuten azpijoko dinastikoak gertatu ziren. Arrakasta handi bat lortu zuen Seleuzidar Inperioko erregea zen Antioko III.a Handiaren armada garaitu zuenean.
Baina urte hauetan Tebaida galdu zuten (Goi Egiptoko eskualde bat) non Horunnefer izeneko errege errebelde batek herrialdearen zati baten kontrola hartu zuen (K.a. 206-K.a. 200); ordutik Tebaida nubiar jatorriko erregeek gobernatu zuten.
Ptolomeo IV.a ustekabean hil zen, eta gertaera hau denbora askoz ezkutatu zuten bere ministroek. Bere seme Ptolomeo V.a Epifanes izan zen bere oinordekoa

## Bere garaiko testigutzak

* Mut-Antarentzat santutegi berri bat eraiki zuen (Arnold 1999:173-174)
* Min jainkoaren tenpluarentzako pronaosa Panopolisen (Arnold 1999:174)
* Nemtyren tenplua Qau el-Kebirren (Antaeopolis) (Arnold 1999:174)
* Jaiotzaren etxea (?), mammisia Medamuden (Arnold 1999:174)
* Hathor jainkosarentzako tenplua Deir el-Medinan (Arnold 1999:174-176)
* Monturen tenpluaren berrikuntza Toden (Arnold 1999:176-177)
* Osirisen hilobia Elefantinan (Arnold 1999:178)
* Arsnoufisentzako tenplua Filen (Arnold 1999:178)
* Datuak: Q39595
* Multimedia: Ptolemy IV / Q39595
# Ptolomeo XI.a

Ptolomeo XI.a Alexandro II.a (antzinako grezieraz: Πτολεμαίος Αλέξανδρος), Egiptoko ptolomeotar dinastiako errege bat izan zen K.a. 80an, egun gutxi batzuez.
Ptolomeo X.a Alexandro I.aren eta Kleopatra Selene I.aren semea zen.
Bere osaba Ptolomeo IX.a Latiro hil zenean, Erromak, Ptolomeo XI.a errege izan zedin presionatu zuen. Bere amaorde zen Berenize III.arekin ezkontzeko ere esan zitzaion, baina, ezkondu eta gutxira, hil egin zuen. Alexandriako herriak, gertaera honengatik nahigabeturik, lintxatu egin zuen.
Bere oinordekoa, Ptolomeo XII.a Auletes izan zen.
# Ptolomeo XIII.a

Ptolomeo XIII.a Teos Filopator (antzinako grezieraz: Πτολεμαίος Θεός Φιλοπάτωρ) Egiptoko ptolomeotar dinastiako faraoia izan zen K.a. 51 eta K.a. 47 artean.

## Biografia

Ptolomeo XII.a Auletesen semea, hamar urte baino ez zituenean, bere aita hil ondoren tronua heredatu zuen, bere arrebarekin batera, Kleopatra VII.a ospetsua, norekin Potinoren tutoretzapean ezkondu zen. Kleopatrak tronua berak bakarrik okupatzeko asmoa zuen, bere lehen ministroa zen Dioketesen laguntzarekin, bere ama eta ahizparen eredua jarraituz.
K.a. 48an, Potino eunukoa Kleopatra tronutik kentzen saiatu zen, bi neba-arreben arteko gerra abiaraziz. Egoera honetan iritsi zen Ponpeio Egiptora, Julio Zesarrek Farsaliako guduan garaitua. Potinok, Zesarrekin adiskidetzeko eta honen laguntza lortzeko Kleopatraren aurkako gerran, Ponpeio hiltzea agindu zuen, han ezarrita zeuden erromatar soldaduek burua moztu ziotena, baina jada Erromaren edo erromatar jeneralen baten agindurik jarraitzen ez zutenak.
Baina Zesarrek ez zuen Potinok eta Ptolomeok espero bezala erreakzionatu, eta lehena hilarazi zuen, Kleopatra erregina bezala berrezarriz, Ptolomeori Zipre uhartea eskainiz. Honen aurrean, Ptolomeo armetan altxa zen, eta Zesarrek hogei mila soldaduko armada bat antolatu zuen Alexandria setiatzeko. Zesarrek setioa garaitu zuen, baina ontzien sua hirira hedatu zen, Alexandriako Liburutegiaren zati bat errez. Azkenik garaitua, bere ihesean Nilon ito zen.
* Datuak: Q39938
* Multimedia: Ptolemy XIII / Q39938
# Ptolomeo II.a Filadelfoa

Ptolomeo II.a Filadelfoa (antzinako grezieraz: Πτολεμαίος Φιλάδελφος; Kos (Antzinako Grezia) K.a. 308-246) Ptolomeotar dinastiako bigarren faraoia izan zen; Egipton K.a. 285-246 denbora-tartean gobernatu zuen. Filadelfoak «Arreba maite duena» esan nahi zuen.

## Biografia

Egeoko Kos irlan jaio zen eta Ptolomeo I.a Soter eta bere emazte Berenize zituen guraso. Traziako Lisimakoren alaba zen Arsinoe I.arekin ezkondu zen gazte zela. K.a. 283an aita hiltzean, hasi zen erreinatzen. Gerra-kanpaina ugariren zuzendari izan zen bere anaiorde Magas Zirenekoaren, Antiokos I. Soterren (274-271), Antigono I.a Gonatasen (267-266, 262-261) eta Antiokos II.aren (260-253) aurka; hala areagotu zuen aitarengandik jaso zuen erreinua eta aginpidea.
Ptolomeo errege malenkoniatsua izan zen, gerrarako gaitasun txikikoa, baina oso trebea diplomaziarako, eta baita zientzia eta arteen zalea eta bultzatzailea ere. Herri-lan garrantzitsuak (Nilo eta Itsaso Gorriaren arteko ubidea) bultzatu eta artea eta zientziak babestu zituen, aitak bezala. Eskuizkribuak, margoak eta animalia exotikoak bildu zituen. Dinastiako gizon aberats eta boteretsuena izan zen. Haren ondorengoa bere seme Ptolomeo III.a Evergetes izan zen.

## Kanpo-politika

Oro har, Ptolomeo II.aren kanpo-politikaren azken balantzea positiboa izan zela esan daiteke, bere abilezia diplomatikoa erabilita porrot militarren ondorioak indarrik gabe uzten asmatu baitzuen. Basikoki, hiru gerrari aurre egin behar izan zien:
* Lehen Siriar Gerra (K.a. 274–271)
* Kremonidasen Gerra (K.a. 267-261)
* Bigarren Siriar Gerra (K.a. 260-253)

## Barne-politika

Egipton Ptolomeo II.ak hiri berri garrantzitsuak fundatu zituen, greziar taldeekin populatu zirenak. Lanaren antolaketa tradizionala (batez ere nekazaritza) indartu zuen, ekoizpena areagotzeko. Erregeak moneta-sistema berria ere ezarri zuen. Egiptoko ekonomiak bi zutabe zituen: landa bera eta Alexandria. Ptolomeok hiritarren erlijioaz ere interesa agertu zuen. Haren merituetako bat Alexandria antzinako kultura-gune eta ikerketa-gune garrantzitsu bihurtzea izan zen. Besteak beste, Alexandriako Liburutegia eta Museoa bera hobetu zituen.

## Kanpo estekak

* Datuak: Q39576
* Multimedia: Ptolemy II / Q39576
# Ptolomeo IX.a

Ptolomeo IX.a Soter II.a, Latiro ("Garbantzua") ezizena zuena (antzinako grezieraz: Πτολεμαίος Σωτήρ Λάθυρος), Egiptoko Ptolomeotar dinastiako erregea izan zen hiru aldi ezberdinetan: K.a. 116tik K.a. 110 arte, K.a. 109tik K.a. 107 arte eta K.a. 88tik K.a. 81 arte, beti, bere anaia Ptolomeo X.arekin txandakatuz.
Hasieran, bere ama Kleopatra III.arekin gobernatu zuen. Lehenik, bere arreba Kleopatra IV.arekin ezkondu zen, eta, ondoren, bere beste arreba Kleopatra Selene I.arekin. Bere amak, tronutik kendu eta Ptolomeo X.a jarri zuen, handik gutxira, berriz tronura itzuli zen arren, Ptolomeo X.ak bere ama hil zuenean, kanporatuz.
K.a. 88an, bere anaia garaitu eta hil zuen, bera hil zen arte gobernatuz. Bere oinordekoa, bere alaba Berenize III.a izan zen, Ptolomeo XI.arekin ezkondua. Honek, Berenize hil zuen ezkondu eta gutxira, eta tronuan ordezkatu zuen. Ptolomeo XII.a Auletesen aita, eta, beraz, Kleopatra VII.aren aitona ere izan zen.

## Bere garaiko testigutzak

* Triphisen tenplu berria Atribisen, Goi Egipton (Arnold 1999:206)
* Lan txikiak Karnaken (Arnold 1999:206)
* Lanak Nekhbet-Hathorren Ramesidar kaperan, El Kaben (Arnold 1999:206-208)
* Lanak Edfun (Arnold 1999:209)
* Erregearen izena daramaten blokeak, Koptosen (Arnold 1999)
* Datuak: Q3340
* Multimedia: Ptolemy IX / Q3340
# Ptolomeo Zerauno

Ptolomeo Zerauno (antzinako grezieraz: Πτολεμαῖος Κεραυνός; Keraunos "tximista"; ?-K.a. 279), Mazedoniako erregea izan zen K.a. 281etik K.a. 279 arte
Egiptoko ptolomeotar dinastiako lehen faraoia izan zen Ptolomeo I.a Soterren eta honen hirugarren emaztea eta Antipatro Mazedoniakoaren alaba izan zen Euridize Egiptokoaren lehen semea izan zen. Bere anaia txikia Ptolomeo II.a izan zen oinordekoa, eta, K.a. 282an, faraoi berria. Ptolomeo Zeraunok Egipto utzi eta Trazia, Mazedonia eta Asia Txikiaren zati baten errege zen Lisimakoren gortera joan zen. Arsinoe II. Egiptokoa, Ptolomeo Zeraunoren arreba, Lisimakorekin ezkondu zen.
Lisimakoren gortean egon zen bitartean, Zerauno, bere arrebaren alde jarri zen Gorteko azpijokoetan, eta Seleukoren gortera lagundu zuen, laguntza eskatzeko asmoz. Handik gutxira, bere onura propiorako erresuma helenistikoen egoera politikoan parte hartzeko aukera ikusiz, Lisimakoren aurkako espedizio bat antolatu zuen.
Lisimako, Seleukok, Kurupedioneko guduan, K.a. 281ean garaitua eta hila izan ondoren, Ptolomeo Zeraunok hiltzen du Seleuko, eta elkarkidetza bat adosten du Epiroko Pirrorekin. Zeraunok, bere arreba Arsinoeri, berarekin ezkontzeko eskatzen dio, eta, ezkontzaren ondoren, Arsinoeren bi seme-alabak hiltzen ditu. Honek Egiptora ihes egiten du, eta bere beste neba Ptolomeo II.a Filadelfosekin ezkontzen da.
Ptolomeok, Antigono II.a Gonatas garaitu eta Mazedonia lortu zuen, baina galiarren aurkako gerra batean hil zen K.a. 279an.
* Datuak: Q299387
* Multimedia: Ptolemy Keraunos / Q299387
# Puiu (argipena)

Puiu izen bereko toki asko izan daiteke:
* Puiu: Orbaibarreko udalerria.
* Puiu: Urraulbeitiko herri hustua.
* Puiu: Zarrakazteluko herri hustua.
# Puiuko Korredua

Puiuko Korredua Nafarroako Erresumako korredu bat izan zen eta gaur egun Euskal Herriko Erdialdea eskualdean kokatuta da, Nafarroa Garaia lurraldean. Erriberriko merindadean dago, Iruñea hiriburutik 34,0 kilometrora. Altuera 429 eta 976 metro artekoa da, eta 56,00 km²-ko azalera hartzen du.
Orbaibar banatzen zen lau korreduetako bat zen, Barasoaingoa, Leozkoa eta Basondokoarekin batera. 1847tik aurrera, Puiu eta Leotz udalerrietan banatu zen.

## Izena

Batzuetan, Puiuko zendea edo Puiuko barrutia izena hartu zen, nahiz eta Puiuko korredua izen zehatzena eta tradizionalena izan.

## Banaketa

Hauek dira korreduko herriak:
* Amatriain
* Makirriain
* Bezkitz
* Benegorri
* Santsoain
* Puiu
Bertzalde, korreduan hurrengo herri hustuak ziren:
* Ariamain
* Hiriberri
* Kaskallugaña
* Lizartze
* Musker-Hiriberri
* Oibar
* Pozuelo
* San Lorentzo

## Historia

1431 baino lehen, Orbaibar lau korredutan banatuta zegoen: Barasoaingoa (Barasoain eta Garinoain), Basondokoa (Untzue, Etxague, Bariain, Orizin, Oloritz, Soltxaga, Eristain eta Mendibil), Leozko (Leotz, Uzkita, Hiriberri, Olleta, Artariain, Iratxeta, Orisoain eta Santsomain) eta Puiukoa (Amatriain, Makirriain, Bezkitz, Benegorri, Santsoain eta Puiu). Ibarreko errege ordezkaria azpimerinoa zen, eta, Joan II.aren kontzesioz, bertakoa izan behar zuen. Ibarreko gobernua azpimerinoa buru zuen batzar batek zuzentzen zuen, Katalaingo baselizan iltzen zena eta toki bakoitza bere erregidore batek ordezkatzen zuena.
1639an lau diputatu aukeratu ziren, bat korredu bakoitzeko, ibarra azpimerinoarekin batera goberna zezaten. Organismo berriak XIX. mendera arte iraun zuen, 1645 eta 1657 bitartean izan ezik, garai horretan diputatu bakarra aukeratu baitzen ibar osoaren ordezkari gisa. 1665ean Barasoainek hiribildu titulua lortu zuen arren, ez zen haranetik erabat banandu. Zatikatze orokorra 1846an gertatu zen, eta sei udalerri sortu ziren: Barasoaingo Korreduak Barasoain eta Garinoain sortu zituen; Leozkoak udalerri bat osatu zuen bere lurraldearekin eta Basondoko eta Puiuko hainbat herriekin (Orisoain izan ezik, bere kontura bat osatu baitzuen). Untzue (Basondokoa), Puiu (Puiukoa) eta Santsoain (Puiukoa) bertze hiru udalerriak osatu zituzten. 1852an Leotz udalerriko Basondoko Korreduko herriak independitzatu egin ziren eta zazpigarren udalerri bat osatu zuten: Oloritz. Azken urte hauetako landa-exodoaren ondorioz, Santsoain desagertu egin da, eta Leozko zati bihurtu da.

## Oharrak

* ↑ /púʝukò koréð̞ù.a/ ahoskatua (laguntza)

## Erreferentziak

* ↑ Euskaltzaindia. 155. araua: Nafarroako udal izendegia. .
* ↑ (Ingelesez) «ORBAIBAR - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-06-06).

## Ikus, gainera

* Orbaibar
* Erriberriko merindadea
* Nafarroako Erresuma

## Kanpo estekak

* Datuak: Q112255829
# Pujalt

Pujalt Kataluniako udalerria da, Anoia eskualdean eta Bartzelonako probintzian kokatua. 2009ko urtarrilaren 1eko erroldaren arabera 203 biztanle zituen. 31,43 km²-ko azalera du.

## Herri eta auzoak

* L'Astor
* Conill
* La Guàrdia Pilosa
* Pujalt
* Vilamajor

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 333 | 328 | 445 | 489 | 501 | 462 | 352 | 217 | 170 | 176 | 188 | 203 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Pujalteko udalaren webgunea.
* Datuak: Q15962
* Multimedia: Pujalt / Q15962
# Puiu (Zarrakaztelu)

    Artikulu hau Zarrakazteluko herri hustuari buruzkoa da; beste esanahietarako, ikus «Puiu (argipena)».
Puiu Aragoiko Erriberako Zarrakaztelu udalerriko herri hustu bat da, Euskal Herriko Nafarroa Garaia lurraldean kokatuta, Erdialdea eskualdean.
XVI. mendean jada despopulatu bezala agertzen zen. Bere lurrak Zarrakazteluko Udalara pasa ziren.
Bertako biztanleak puiuarrak ziren. Ez dakigu non dagoen.

## Oharrak

* ↑ /púʝu/ ahoskatua (laguntza) Azentua: zorrotza lehengo silaban

## Erreferentziak

* ↑ Euskaltzaindia: Euskal Onomastikaren Datutegia.

## Ikus, gainera

* Zarrakaztelu
* Erdialdea

## Kanpo estekak

* Datuak: Q112116374
# Puiuko geralekua

Puiu Euskal Herriko Nafarroa Garaiko tren geraleku bat da, Puiu udalerrian kokatuta dagoena.
Geralekua 1860ko ekainaren 22an ireki zen eta 2010eko urtarrilaren 1an itxia.

## Egoera

Geralekua honako burdinbide hauen ibilbidearen zati da:
* Zaragoza — Altsasu: 143,564 kilometro-puntua

## Sarbideak

* Geltoki kalea

## Historia

Geralekua 1860eko irailaren 15ean ireki zen, Aragoi eta Nafarroa lotu nahi zituen trenbidearen Iruña-Murelu Konde zatia ireki zuenean, Zaragozatik Iruñerako Burdinbide Konpainia delakoak, Zaragoza-Altsasu burdinbidea. Azken horrek Zaragozatik Bartzelonarako Burdinbide Konpainia bat egin zuen, eta ondorioz, Zaragozatik Iruñea eta Bartzelonarako Burdinbide Konpainia sortu zen.
1878ko apirilaren 1ean, bere egoera ekonomiko txarrak Norteko Konpainiarekin bat egitera behartu zuen, Altsasutik haratagoko trenbideen jabea zena eta burdinbidea Gasteiz, Donostia, Bilbo edo Burgosekin lotuz.
1941ean, Espainiako trenbidearen nazionalizazioak Norteko Konpainia sortu berrian integratzea ekarri zuen, RENFE enpresa publikoa sortu zen.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.
Geralekuan zerbitzua ematen zuten distantzia ertaineko zerbitzuak 2010eko urtarrilaren 1etik aurrera utzi zioten geralekuari; beraz, estazioa itxita dago teknikoki, nahiz eta sarekoa izan.

## Geralekua

Geralekua herriaren behealdean dago, Zidakos ibaiaren ondoan eta N-121 errepidearen beste aldean. Nasa bat eta bide bat dituen geraleku soil bat da, nasa mendebaldekoa, hau da, herriaren aldekoa delarik. Eraikina soilik funtzionala da, bi solairu eta estilo lokala ditu. Gaur egun, etxebizitza bat da.

## Zerbitzuak

Ez dago zerbitzuak geralekuan.

## Etorkizuna

Ez dago etorkizuneko planik geraleku hau oraingoz barne hartzen duenik.

## Erreferentziak

* ↑ EuroFerroviarios. «Puiu (geralekua)» www.euroferroviarios.net (Noiz kontsultatua: 2020-06-13).
* ↑ «Zaragozatik Iruñera eta Altsasura» web.archive.org 2011-01-15 (Noiz kontsultatua: 2020-06-13).
* ↑ Herri Lanen Memoria 1884
* ↑ Iberiar Penintsulako Iparraldeko burdinbideak

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q96313658
| | Garinoain | Puiu | Tafalla | |
| Altsasu | | | | Zaragoza–Delicias |
# Puiuko zubia

Puiuko zubia Orbaibar ibarreko Puiu udalerrian Erdi Aroko harrizko zubi bat da, zidakos ibaiaren gainean.

## Zubia

Zidakos ibaiaren gainean, herritik hurbil, harlanduzko Erdi Aroko zubi hona dago.

## Erreferentziak

* Nafarroako Entziklopedia Handia | PUIU. (Noiz kontsultatua: 2021-10-28).

## Ikus, gainera

* Puiu
* Orbaibar
* Zidakos

## Kanpo estekak

* Datuak: Q112153692
# Protancylis

Protancylis Tortricidae familiako tximeleta genero bat da. Bere espezie tipoa Protancylis amseli da.

## Espezieak

| Espeziea | Egoera |
| Protancylis amseli | daturik gabe |
| Protancylis bisecta | daturik gabe |
| Protancylis secundus | daturik gabe |

## Kanpo estekak

* Datuak: Q7251171
* Espezieak: Protancylis
# Protasi

    Artikulu hau logika-terminoari buruzkoa da; beste esanahietarako, ikus «Aurrekari».
Protasia, baldintza-perpausetan, baldintza adierazten den zatia da. Lehenbiziko zatiari, baldintza jartzen duenari alegia, protasia deitzen zaio, eta baldintzaren ondorioari apodosia. "Hamar mila dolar badituzu, orduan Europara bidaiatu ahal izango duzu" enuntziatu konposatuan, "Hamar mila dolar badituzu" protasia da.

## Erreferentziak

* ↑ Euskaltzaindia. Protasi. in: Euskaltzaindiaren Hiztegia..
* ↑ Copi, Irving M.. (2000). Lógica simbólica. (19. argitaraldia) Mexiko Hiria: CECSA ISBN 968-26-0134-7..

## Kanpo estekak

* Datuak: Q6089588
# Protandrena bachue

Protandrena bachue erle espezie bat da, Protandrena generoan eta Andrenidae familian.

## Erreferentziak

* ↑ «Protandrena bachue» Encylopedia of Life.

## Kanpo estekak

* Datuak: Q3472765
# Protea

Protea landare loredunen familia bat da, Proteaceae familiaren barnekoa. Espezie gehienak Hegoafrikan hazten dira.

## Espezieak

* Protea acerosa R.Br.
* Protea amplexicaulis (Salisb.) R.Br.
* Protea aristata E.Phillips
* Protea asper E.Phillips
* Protea aurea (Burm.f.) Rourke
* Protea barbigera Meisn.
* Protea biloba R.Br.
* Protea caffra Meisn.
** Protea caffra subsp. kilimandscharica (Engl.) Chisumpa & Brummitt
* Protea cedromontana Schltr.
* Protea compacta R.Br.
* Protea cynaroides (L.) L.
* Protea effusa E.Mey. ex Meisn.
* Protea eximia (Knight) Fourc.
* Protea gaguedi J.F.Gmel.
* Protea grandiceps Tratt.
* Protea grandiflora Thunb.
* Protea humiflora Andrews
* Protea lacticolor Salisb.
* Protea lanceolata E.Mey. ex Meisn.
* Protea latifolia R.Br.
* Protea lepidocarpodendron L.
* Protea longifolia Andrews
* Protea madiensis
* Protea magnifica Link
* Protea marginata Thunb.
* Protea mundii Klotzsch
* Protea nana Thunb.
* Protea neriifolia R.Br.
* Protea obtusifolia H.Buek ex Meisn.
* Protea odorata Thunb.
* Protea repens (L.) L.
* Protea rosacea L.
* Protea rouppelliae Meisn.
* Protea scolymocephala (L.) Reichard
* Protea susannae E.Phillips

## Kanpo estekak

* (Ingelesez) Protea Atlas Project, proteaatlas.org.za
* (Ingelesez) Protea, ncbi.nlm.nih.gov
* Datuak: Q227822
* Multimedia: Protea / Q227822
* Espezieak: Protea
# Protarchella

Protarchella Tortricidae familiako tximeleta genero bat da. Bere espezie tipoa Protarchella antirrhopa da.

## Espezieak

| Espeziea | Egoera |
| Protarchella acheenensis | daturik gabe |
| Protarchella antirrhopa | daturik gabe |
| Protarchella atalohypha | daturik gabe |
| Protarchella bebaea | daturik gabe |
| Protarchella centrophracta | daturik gabe |
| Protarchella chalcotypa | daturik gabe |
| Protarchella conioplegma | daturik gabe |
| Protarchella cyclopa | daturik gabe |
| Protarchella euschema | daturik gabe |
| Protarchella exarthra | daturik gabe |
| Protarchella leptomorpha | daturik gabe |
| Protarchella lyssodes | daturik gabe |
| Protarchella meesi | daturik gabe |
| Protarchella nivis | daturik gabe |
| Protarchella paraptera | daturik gabe |
| Protarchella torquens | daturik gabe |
| Protarchella xenographa | daturik gabe |

## Kanpo estekak

* Datuak: Q7251187
* Multimedia: Protarchella / Q7251187
* Espezieak: Protarchella
# Protanguilla palau

Protanguilla palau arrain angiliformeen espezie bat da, lehendabizikoz 2012an Palaun topatu zutena. Bere generoan eta familian kide bakarra da, hau da, monotipikoa da.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Protanguilla palau», FishBase webgunean. Bertsioaren data: 2006(e)ko apirila.
* ↑ Johnson, G. D.; Ida H., Sakaue J., Sado T., Asahida T. & Miya M.. (2012). «A 'living fossil' eel (Anguilliformes: Protanguillidae, fam nov) from an undersea cave in Palau» Proceedings of the Royal Society doi:10.1098/rspb.2011.1289..

## Kanpo estekak

* Datuak: Q146303
* Espezieak: Protanguilla palau
# Protanisoceras

Protanisoceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren., hau da, orain dela 145 milioi urtetik 66 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12266241
# Protasita

Protasita oxido motako minerala da.

## Ezaugarriak

Protasita oxido mineralaren formula kimikoa hau da: ${\ce {Ba(UO2)3O3(OH)2 * 3H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Protasite: Mineral information, data and localities.» www.mindat.org (Noiz kontsultatua: 12-05-2019).
# Práxedes Diego Altuna

Práxedes Diego Altuna (Donostia, 1865 - ib., 1931), donostiar idazle eta kazetaria izan zen. Udalaren beka bati esker Filosofia eta Letretan lizentziatu zen Madrilen. 1892an Donostiako La Unión Vascongada egunkariko zuzendari izendatu zuten. Urte batzu beranduago, 1910etik 1931ra Donostiako Udal Liburutegiko zuzendari izan zen. Hainbat aldizkaritan kolaboratu zuen, besteak beste, Euskal Erria eta Euskalerriaren Alde.

## Bibliografia

* (Gaztelaniaz) Diego Práxedes Altuna: Ya me caso: comedia en un acto y verso. 1886
* (Gaztelaniaz) Diego Práxedes Altuna: Alma por alma: comedia en un acto y en un verso. 1905
* (Gaztelaniaz) Diego Práxedes Altuna:La farsa social. 1905
* (Gaztelaniaz) Diego Práxedes Altuna: Los concursos de "El Liberal" o El Café bueno. 1908
* (Gaztelaniaz) Diego Práxedes Altuna: María del Coro. 1912

## Erreferentziak

* (Gaztelaniaz) Jesús Mª Arozamena: San Sebastián. Biografía sentimental de una ciudad. Madrid, 1963
* Datuak: Q21296176